
దుబాయ్ : పాకిస్థాన్ మాజీ అధ్యక్షుడు జనరల్ పర్వేజ్ ముషారఫ్ మళ్ళీ సొంత గడ్డపై కాలు పెట్టేందుకు సిద్ధమవుతున్నారు. ప్రస్తుతం దుబాయ్లో ఉన్న ముషారఫ్ పాకిస్థాన్ రాజకీయాల్లో కీలక పాత్ర పోషించాలని ఉబలాటపడుతున్నారు. పనామాగేట్ కేసులో సుప్రీంకోర్టు అద్భుతమైన తీర్పు ఇచ్చిందని ప్రశంసిస్తున్నారు. ఓ ఆంగ్ల చానల్తో ఆయన మాట్లాడుతూ తన భవిష్యత్తు ప్రణాళికలు, చైనా, అమెరికా, ఉగ్రవాదం గురించి వివరించారు.పనామా గేట్ కేసులో పాకిస్థాన్ సుప్రీంకోర్టు తీర్పును ముషారఫ్ ప్రశంసించారు. పాకిస్థాన్ న్యాయ వ్యవస్థ ఇంతటి సామర్థ్యాన్ని గతంలో చూపించలేదని, ఇప్పుడు చూపించిందని చెప్పారు. నవాజ్ షరీఫ్ పాకిస్థాన్ను దోచుకున్నారని, ప్రజలకు అబద్ధాలు చెప్పారని ఆరోపించారు. ఈ తీర్పువల్ల ప్రతిపక్ష నేత ఇమ్రాన్ ఖాన్ లాభపడతారని, ఆయన పార్టీకి రాబోయే ఎన్నికల్లో సత్ఫలితాలు వచ్చే అవకాశం ఉందని చెప్పారు. తాను పాకిస్థాన్కు తిరిగి వెళ్తానని చెప్పారు. ఇమ్రాన్ ఖాన్తో సహా ఎవరితోనైనా జతకట్టేందుకు సిద్ధమేనని తెలిపారు. చైనా-పాకిస్థాన్ సంబంధాల గురించి మాట్లాడుతూ పాకిస్థాన్కు చైనా అన్ని విధాలుగానూ సహాయపడుతోందని, చైనా తమకు సర్వ కాల మిత్ర దేశమని చెప్పారు. రక్షణ, ఆర్థిక తదితర రంగాల్లో ఎల్లవేళలా తమకు చైనా మద్దతిస్తోందన్నారు. అమెరికా అధ్యక్షుడు డొనాల్డ్ ట్రంప్కు పాకిస్థాన్ గురించి తెలిసిన విషయాలు చాలా తక్కువ అని పేర్కొన్నారు. హఫీజ్ సయీద్ను భారతదేశమే ఉగ్రవాది అంటోందని, తమ దృష్టిలో ఆయన ఉగ్రవాది కాదని స్పష్టం చేశారు.

dubay : pakisthan maji adhyakshudu janaral parvej musharaf mallee sonta gaddapai kaalu pettenduku siddhamavutunnaaru. prastutam dubaaylo unna musharaf pakisthan rajakeeyaallo keelaka paatra pooshinchaalani ubalaatapadutunnaaru. panamaget kesulo supreenkortu adbhutamaina teerpu ichindani prasamsistunnaaru. oo aangla chaanaltho aayana maatlaadutuu tana bhavishyattu pranaalikalu, chaina, america, ugravaadam gurinchi vivarinchaaru.panama gate kesulo pakisthan supreenkortu teerpunu musharaf prasamsinchaaru. pakisthan nyaaya vyavastha intati saamarthyaanni gatamlo choopinchaledani, ippudu choopinchindani cheppaaru. nawaj sharif paakisthaannu dochukunnarani, prajalaku abaddhaalu cheppaarani aaropinchaaru. ee teerpuvalla pratipaksha netha imran khan laabhapadataarani, aayana paarteeki raboye ennikallo satphalitaalu vache avakaasam undani cheppaaru. taanu paakisthaanku tirigi veltaanani cheppaaru. imran khanto sahaa evarithonainaa jatakattenduku siddhamenani telipaaru. chaina-pakisthan sambandhaala gurinchi maatlaadutuu paakisthaanku chaina anni vidhaalugaanuu sahaayapadutondani, chaina tamaku sarva kaala mitra deshamani cheppaaru. rakshana, aardhika taditara rangaallo ellavelala tamaku chaina maddatistondannaru. america adhyakshudu donald trumpku pakisthan gurinchi telisina vishayaalu chala takkuva ani perkonnaru. hafise sayeednu bharatadesame ugravaadi antondani, tama drushtilo aayana ugravaadi kaadani spashtam chesaru.